Odense Adresse-Contoirs Efterretninger, 1843-09-26
Det er tidligere omtalt her i Avisen, at Hr. Cantor og Chordegn Mumme med rastløs Flid har udarbeidet en Beskrivelse over St. Knuds Kirke i Odense og i den Anledning havde ansøgt det fyenske litteraire Selskab om en Pengeunderstøttelse til Skriftets Udgivelse. Efterat Selskabet havde til at drøfte dette Andragende nedsat en Committee, bestaaende af Dhrr. Dr. C. Paludan Müller, Pastor Rohmann og Adjunkt Kofoed Hansen, og denne Committee paa en høist fordeelagtig Maade har bedømt Hr. Mummes Arbeide, er den ansøgte Understøttelse til Trykkeomkostningerne blevet tilstaaet Forfatteren, saaledes at Værket nu kan blive udgivet, saafremt et passende Subskribentantal vil findes, hvilket Man vel ikke kan betvivle. J sin Betænkning siger Committeen blandt Andet: "Vi have gjennemlæst Skriftet med Opmærksomhed og maae anerkjende det foret fortjenstligt og i det Hele vel udført Arbeide. Med umiskjendelig Kjærlighed og Flid behandler det en Gjenstand, der har fædrelandsk Jnteresse, og det indskrænker sig ikke til at give en Veiledning for dem, der besøge Kirken, - hvad der rimeligviis vilde have været en meere indbringende Entreprise, – men søger ved Benyttelse af trykte og utrykte Hjelpemidler at give en udtømmende historisk Beskrivelse af Bygningen og dens Mindemærker, Forfatteren har desuden ved god Kritik paaviist en Deel Feil, som i Tidernes Løb have indsneget sig endog i Monumenter og Jndskrifter, ligesom han ogsaa har beskrevet mange nu forsvundne Mindemærker. De ofte forekommende Vaabener og andre symbolske Mærker har han, saavidt vi skjønne, heldigen forklaret og derved, saavelsom ved en Deel andre Meddelelser, givet værdifulde Bidrag til mange Afdødes og nu uddøde Slægters Historie. Sproget er i det Hele godt, og de enkelte Pletter, som findes hist og her, ville ved det sidste Gjennemsyn let kunne fjernes. Vi troe derfor, at Skriftet, efter den Maade, hvorpaa det er udarbeidet, fortjener at kaldes et videnskabeligt, og at det som saadant er værdigt til Selskabets Understøttelse, der dog, forinden den definitivt tilsikkres Forfatteren, maa være knyttet til den Betingelse, at de endnu manglende Afsnit blive udførte med samme Omhu, som det Øvrige, og at alle Uiævnheder fjernes ved den endelige Redaction. Skriftet kan neppe gjore Regning paa nogen stor Afsætning, da det, som antydet, vil blive for udførligt og for grundigt til at den blotte Nysgjerrighed kan føle sig tilfredstillet ved det. Forfatteren er uformuende og i en Stilling, hvis Jndtægter ikke kunne tillade ham at vove nogen betydelig Sum paa dette Foretagende; han bør desuden ikke savne al pecuniær Løn for sit Arbeide." – Hr. Mummes Beskrivelse vil blive ledsaget med flere Lithographier, saasom over Kong Hans's Liigsteen, den Ahlefeldtske Begravelse o. s. v. samt en Afhandling af Hr. Dr. Paludan Müller om den saameget omtvistede Gisikoske Jndskrift udenpaa Kirken, samt en anden Afhandling af Professor Høyen om Kirkens architechtoniske Beskaffenheder. Vi ville haabe, at en talrig Subskription vil i pecuniair Henseende lønne den Natteflid, der paa dette Skrift saa utrætteligen er anvendt efter hver Dags foregaaende, høist anstrængende Arbeide i Skolen. (Diligencepost.) Paa Kongens Fødselsdag aabnedes i Rønne paa Bornholm et af Byens Damer oprettet Asyl. Den i sin Tid af Amtmand, Kammerherre Stemann i Sorø mod "Fædrelandets" Redakteur anlagte private Jnjuriesag i Anledning af en Artikkel i sidstnævnte Blader af Hof- og Stadsretten, efter Jndstævntes derom nedlagte principale Paastand, bleven afviist, fordi Hr. Kammerherren fandtes at være uberettiget til at paabegynde Sagen uden foregaaende Forligsprøve.